‘เอไลฟ์’เร่งเก็บเบี้ยส่งท้ายปี
เอไลฟ์เร่งเก็บเบี้ยท้ายปี คลอดแบบบำนาญใหม่จับกลุ่มลูกค้ารองรับวัยเกษียณ
14 ธ.ค. 2554

เอไลฟ์เร่งเก็บเบี้ยท้ายปี คลอดแบบบำนาญใหม่จับกลุ่มลูกค้ารองรับวัยเกษียณ
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต เปิดเผยว่า บริษัทได้ออกแบบประกันบำนาญใหม่ 2 แบบ โดยมีจุดเด่นที่ให้ผลตอบแทนคืนกับลูกค้าที่สูง ซึ่งเป็นทางเลือกหนึ่งที่ช่วยเสริมในเรื่องของการวางแผนชีวิตทางการเงินส่วนบุคคลให้มากขึ้น ทั้งก่อนเกษียณและหลังเกษียณ เพื่อเป็นทางเลือกในการออมเงินหลังเกษียณอายุ 
เอไลฟ์ส่งท้ายปลายปีด้วยประกันบำนาญ 2 ทางเลือกใหม่ ที่ยังคงคอนเซปต์ของผลิตภัณฑ์ที่เช่นเคย ด้วยกรมธรรม์ “ประกันบำนาญเอไลฟ์ 90/1” คืนเยอะ คืนยาว จ่ายเบี้ยครั้งเดียว และ “ประกันบำนาญเอไลฟ์ 85/55” คืนเร็ว คุ้มเร็ว ให้ผลตอบแทนสูง 
“ทางเอไลฟ์ได้ออกกรมธรรม์บำนาญใหม่ในสไตล์ที่ต่างกันถึง 2 แบบ เพื่อเป็นทางเลือกในการออมเงินหลังเกษียณ ได้แก่ “แบบประกันบำนาญเอไลฟ์ 90/1” เด่นที่คืนเยอะ คืนยาว จ่ายเบี้ยครั้งเดียว ส่วนแบบ “ประกันบำนาญเอไลฟ์ 85/55” เด่นที่คืนเร็ว คุ้มเร็ว ให้ผลตอบแทนสูง พร้อมรับประกันการจ่ายบำนาญยาว 15 ปี และสิทธิลดหย่อนภาษี 2 แสนบาท ซึ่งประกันบำนาญที่ออกมาล่าสุดนี้ จะช่วยตอบโจทย์ไลฟ์สไตล์การออมเงินและการใช้จ่ายที่ต่างกันได้เป็นอย่างดี” นายเมธี กล่าว
ทั้งนี้ บริษัทคาดว่าภายในสิ้นปีนี้ จะได้เบี้ยจากแบบประกันบำนาญที่ 10 ล้านบาท ส่วนผลการดำเนินงานในช่วง 9 เดือนแรกของปีนี้ มีเบี้ยประกันรับรวมจากทุกช่องทางรวมกันทั้งสิ้น 535 ล้านบาท ซึ่งเติบโตขึ้น 50% จากยอดเดิม 357 ล้านบาท เมื่อเทียบกับช่วงเดียวกันของปีก่อน